b'\n_START_ARTICLE_\nTiina Nopola\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nNopola on toiminut Helsingin kaupungin palveluksessa sek\xc3\xa4 erityislastentarhanopettajana. Vuonna 1994 h\xc3\xa4n siirtyi kokop\xc3\xa4iv\xc3\xa4toimiseksi kirjailijaksi, ja on kirjoittanut Siiri-kuvakirjoja, joissa on Mervi Lindmanin kuvitus sek\xc3\xa4 sisarensa Sinikka Nopolan kanssa Hein\xc3\xa4hattu ja Vilttitossu ja Risto R\xc3\xa4pp\xc3\xa4\xc3\xa4j\xc3\xa4-kirjasarjat. _NEWLINE_Siiri-sarja sai alkunsa Nopolan tytt\xc3\xa4ren p\xc3\xa4iv\xc3\xa4kotimuistoista. P\xc3\xa4iv\xc3\xa4kodissa oli kolme Otto-nimist\xc3\xa4 poikaa. Ensimm\xc3\xa4isess\xc3\xa4 kirjassa Siiri haluaa kovasti saada koiran. Koiraa ei tule, mutta Siiri yst\xc3\xa4vystyy kolmen Oton kanssa. Siiri-kirjoja on k\xc3\xa4\xc3\xa4nnetty ruotsiksi ja saksaksi._NEWLINE_Vuonna 2003 Nopola sai sisarensa kanssa Anni Swan -mitalin teoksesta Hein\xc3\xa4hattu, Vilttitossu ja Rubensin veljekset.'